Proteste violente în SUA după ce un afro-american a fost ucis de un polițist alb. "Nu pot să respir".
George Floyd (46 ani) a murit după ce un poliţist a stat circa 7 minute cu genunchiul pe gâtul său. Ofiţerul a afirmat că acesta s-a opus arestării. Minneapolis şi Los Angeles au devenit scene ale unor ciocniri violente.
Moartea unui bărbat de culoare, George Floyd (46 de ani), ca urmare a unui incident în care a fost implicat un poliţist, a stârnit proteste violente în Statele Unite, în oraşele Minneapolis şi Los Angeles.George Floyd a murit după ce un ofiţer de poliţie a stat 7 minute cu genunchiul pe gâtul său, după imobilizare. Poliţistul a spus că bărbatul s-a opus arestării.În ciuda urletelor bărbatului, care striga că nu poate să respire, poliţistul a rămas în aceeaşi poziţie. Ulterior, bărbatul a decedat în drumul către spital.Donald Trump a ordonat FBI-ului să demareze o anchetă în acest caz.PROTESTE ÎN LOS ANGELES ŞI MINNEAPOLISIncidentul a stârnit proteste masive în mai multe oraşe americane, în special în cel în care s-a şi petrecut – Minneapolis.Oamenii au ieşit în stradă pentru a cere dreptate şi condamnarea poliţistului.Situaţia a degenerat însă rapid, iar oameni înarmaţi cu arme albe au spart magazine şi au incendiat mobilierul stradal.Pe de altă parte, alţi americani înarmaţi au ieşit pe străzi pentru a proteja magazinele de jefuitori, arată Fox News.Guvernatorul statului Minnesota, Tim Walz, a declarat că "situaţia a evoluat într-un mod extrem de periculos" şi i-a rugat pe oameni să le permită pompierilor şi ambulanţierilor să intervină.